recursal/SuperWikiNEXT-32B huggingface dataset:
Vesleskarvet med forskningsstasjonen SANAE IV.
**Vesleskarvet** er en nunatak i Dronning Maud Land, beliggende i den vestre delen av Ahlmannryggen nordøst på Maudheimvidda. Dens vestre side består av en rekke klipper, om lag 250 meter høye, mens den vestre siden skråner gradvis ned til isoverflaten. Høyeste punkt ligger 841 moh.

Området ble kartlagt av norske kartografer basert på undersøkelser og flyfotografering foretatt av Maudheimekspedisjonen 1949–1952 og flyfotografier tatt av den norske antarktisekspedisjonen 1956–60.

Sør-Afrikas forskningsstasjon SANAE IV er beliggende på den relativt flate og snøfrie toppen av Vesleskarvet.

Referanser
----------

1. ↑  Vesleskarvet SCAR *Composite Gazetteer of Antarctica* (Norge). Katalognr. 15432
2. ↑  Vesleskarvet Cliff GeoNames.org
3. ↑  Vesleskarvet Cliff SCAR *Composite Gazetteer of Antarctica* (USA). Katalognr. 15432

Eksterne lenker
---------------

* Vesleskarvet *Stadnamn i norske polarområde*, Norsk polarinstitutt

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR **·** Norsk polarinstitutt

 |
Vardenafil her i form av medikamentet Levitra, som er tilgjengelig i Norge på resept fra lege. (Eksempel fra euroClinix.no)
**Vardenafil** er en PDE5-hemmer med nære relasjoner i funksjonalitet til både Sildenafil (Viagra) og Tadalafil (Cialis). Dette medikamentet selges under navnet Levitra  og Staxyn, og i Norge er disse kun tilgjengelig på resept, og brukes til å behandle erektil dysfunksjon.

Bruksområder og virkning av Levitra
-----------------------------------

Vardenafil er et virkestoff som påvirker funksjonen til PDE-5 (Fosfodiesterase-5), et enzym i det penile vevet, som kan hemme blodstrømmen som kreves for at en mann skal kunne oppnå ereksjon. Ved seksuell stimulering sendes cerebrale nerveimpulser til corpora cavernosa. Med nitrogenmonoksid (NO) som signalsubstans reduseres GTP til syklisk GMP (cGMP) som gir relaksasjon av glatt muskulatur, kardilatasjon og derved ereksjon. Syklisk GMP vil nedbrytes kontinuerlig av PDE5. Når PDE5 blokkeres av enxymhemmer, blir det opphoping av cGMP og ereksjon opprettholdes.

Bivirkninger ved bruk av Vardenafil
-----------------------------------

De vanligste er vaskulære, doserelaterte og skyldes fosfodiesterase-5-hemmernes farmakologiske virkemåte: Hodepine (svært vanlig), svimmelhet, ansiktsrødme, dyspepsia, nesetetthet, synsforstyrrelser og endret fargesyn. Det finnes noen potensielt alvorlige: Hjerteinfarkt og andre kardiovaskulære hendelser; først og fremst hos pasienter med underliggende risiko..

Referanser
----------

1. ↑  «Informasjon om Levitra». Arkivert fra originalen 1. mars 2017. Besøkt 1. mars 2017.
2. ↑  «Vardenafil Egenskaper - Norsk legemiddelhåndbok». Arkivert fra originalen 12. september 2015. Besøkt 3. september 2012.
3. ↑  Sammenlign Impotens Behandlinger, Arkivert 9. mars 2017 hos Wayback Machine. Sammenlign virkemåte og bivirkninger på potenspiller.
En livredder på stranden i Ocean City i USA.
Livredder i Danmark
Livredder ved basseng
En **livredder** er en person som er opplært i å foreta redning av forulykkede i kystnære havområder og lukkede badeområder, slik som badestrender og svømmehaller.

Livreddere har opplæring i livredning, førstehjelp og andre lignende kvalifikasjoner. De kan også ha spesialopplæring i sjøredning og til og med skippereksamen. Det finnes en rekke aktører som utdanner livreddere, alt fra ideelle organisasjoner til kommersielle foretak. Mange dykkerskoler tilbyr opplæring til redningsdykker, som av mange arbeidsgivere anses å være et godt grunnlag for livreddere.

Et tårn eller plattform inngår gjerne i livreddernes utrustning, og benyttes for å kunne ha overblikk over badeanlegget og dets brukere. Også dykker-, signal- og kommunikasjonsutstyr utgjør vanlige redskap i livreddernes utrustning.

På offentlige strender i Frankrike er bevæpnet politi fra CRS stasjonert som livreddere om sommeren.

Se også
-------

* Utgående strøm

Referanser
----------

1. ↑  Armed police lifeguards to patrol French beaches amid terror fears
2. ↑  Des CRS nageurs-sauveteurs seront armés sur les plages cet été
**Aaron Lazare** (født 1936, død 14. juli 2015) var en amerikansk psykiater og forfatter. Han var professor i psykiatri ved Harvard Medical School og University of Massachusetts Medical School. Fra 1991 til 2007 var han kansler og dekan for University of Massachusetts Medical School. Han har bl.a. startet forskning på skam og ydmykelse i medisinske sammenhenger. I 1992 ble han invitert av American Psychiatric Association til å holde Benjamin Rush Award Lecture, som en person «som har oppnådd berømmelse for sine bidrag til psykiatrihistorien». I 2002 ble en nyinnviet bygning til 100 millioner USD tilhørende University of Massachusetts Medical School gitt navnet Aaron Lazare Medical Research Building

Referanser
----------

1. 1 2   Boston Globe, www.bostonglobe.com, utgitt 16. juli 2015[Hentet fra Wikidata]
2. ↑  «UMass Medical School Names Research Building1». UMass Memorial Health Care. 2001–2007. Arkivert fra originalen 28. september 2007. Besøkt 15. september 2010.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
Historisk kart over Livland,fra 1500-tallet

| Artikkelen inngår i serien om
**Latvias historie** |
| --- |
|  |
| **Kronologisk** |
| Kundakulturen (8000-5000 f.Kr.)
Narvakulturen (5300–1750 f.Kr.)
Stridsøkskulturen (2950-2300 f.Kr.)
Livere og Baltere (ca 2000 f.Kr.-800-tallet)
Kurland, Semgallen, Livland og Lettgallen (800-1200-tallet)
Sverdbroderordenen, Rīga erkebispedømme og Kurland bispedømme (1202-1561)
Ducatus Ultradunensis og Hertugdømmet Kurland (1561-1795)
Svensk Livland (1629-1721)
Russisk Østersjøenprovinser (1721/1795-1918)
Baltiske hertugdømmet (1918)
Republikken Latvia (1918-1940)
Latviske SSR (1940/1944-1990)
Republikken Latvia (1990-) |
| **Konflikter i Latvias historie** |
| Nordlige korstog (1193-1316)
Livlandskrigen (1558–1582)
Den store nordiske krig (1700-1721)
Østfronten (første verdenskrig) (1914-1918)
Molotov–Ribbentrop-pakten og Østfronten (andre verdenskrig) (1939-1945)
Den syngende revolusjonen (1988-1991) |

**Livland** er et historisk landskap i Baltikum. Landskapet er i dag delt mellom Estland og Latvia. Avgrensningen av Livland er uklar på grunn av stadige grenseendringer i middelalderen. I videste forstand omfatter Livland hele den sørlige halvdelen av Estland og den delen av Latvia som ligger nord for elva Daugava. I snevrere forstand brukes det om det opprinnelige kjerneområdet til liverne, som har gitt landskapet navn. Dette lå i et rektangulært område avgrenset av Rigabukta i vest, Daugava i sør og nådde i nord omtrent til Pärnu og Võrtsjärv i Estland. Riga, Latvias hovedstad ligger også i Livland.

Livland ble på 1200-tallet erobret av Den tyske orden under ledelse av biskop Albert av Riga. Liverne ble deretter tvangskristnet av tyske og nordiske korsfarere. Fra 1561 ble landskapet en del av Polen, i 1629 erobret av Sverige. I perioden 1721–1918 var det en del av Russland. Ved opprettelsen av de baltiske statene etter 1. verdenskrig ble Livland delt mellom Estland og Latvia.

I likhet med navnet Preussen som overlevde gammelprøysserne, beholdt også navnet Livland sin betydning lenge etter den liviske urbefolkningen kom i mindretall. Først etter 1918 har navnet gradvis gått ut av bruk.

Livisk språk har overlevd helt frem til vår tid, men tales nå kun av en håndfull mennesker.

Portal: Estland

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** Nationalencyklopedin **·** VIAF **·** VIAF **·** GND **·** LCCN **·** NKC **·** GeoNames
 |
**Genetisk variasjon** er summen av forskjeller i genotypene til individene i en populasjon.
Variasjonen oppstår gjennom rekombinasjon, migrasjon og mutasjon.
Samtidig er genetisk variasjon en forutsetning for andre prosesser, som ikke hadde vært mulige uten arvelige forskjeller mellom individer, nemlig naturlig seleksjon, seksuell seleksjon, kunstig seleksjon og gendrift.

*Genetisk variasjon* må ikke forveksles med begrepet *variabilitet* som ble brukt av blant andre Charles Darwin og som sikter til at levende vesener har en *tendens* til å frembringe ikke-identisk avkom ved formering.

Det er bare små forskjeller i gensammensetningen mellom individer innen en art.

Hos mennesker medvirker variasjonen til at vi alle er forskjellige.

Vi har både forskjellige utseende og andre egenskaper. Noen ganger kan forskjellene gi mer dramatiske utslag og føre til at vi blir alvorlig syke.

Se også
-------

* Evolusjonsteori
* Naturlig seleksjon

Referanser
----------

1. 1 2 3  Arv og genetikk Bioteknologinemnda

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** NDL
 |
**Livmorhals** (llatin *cervix uteri* eller *collum uteri*) er i anatomi forbindelsen mellom vagina og livmoren.

Livmorhalsen består av samme muskelmasse som, og er den nederste delen av livmoren. Vaginalveggen er festet rundt livmorhalsen. Ved gynekologisk undersøkelse, GU, kan livmorhalsen undersøkes ved at undersøkeren har en eller to fingre i vagina, eller pekefinger i vagina og langfinger i endetarmen. Tidlige graviditeter kan sannsynliggjøres ved at livmorhalsen blir mykere i de første ukene av svangerskapet.
På slutten av graviditeten kan livmorhalsens form med utsletting og eventuell åpning av uterinkanalen gi indikasjoner på hvor lenge det er igjen til fødselen. For gravide som må reise langt for å føde er denne undersøkelsen viktig for å bestemme avreisetidspunkt.

Overflatevevet i skjeden er plateepitel, som er en relativt solid overflate. I livmoren er det sylinderepitel som er mykere og er egnet til å ta imot et befruktet egg. I livmorhalsen, ytterst i uterinkanalen er en overgangssone mellom de to epitel/slimhinne -formene. I denne overgangssonen kan det oppstå cervixcancer/ livmorhalskreft. Dette er en av de vanligste kreftformene hos kvinner. Ved å bruke en børste eller/og en trespatel kan det fjernes celler fra overflaten av denne sonen og stryke det ut på en glassplate/objektglass. Glasset behandles med en spray og sendes til et laboratorium hvor utstryket blir farget og gransket av patologer, som er leger med spesialutdannelse blant annet i gransking av slike prøver. Dette er en cytologisk prøve, populært kalt kreftprøve.

Det anbefales at alle kvinner over ca. 22 år tar slik prøve hvert 3. år, eller oftere om de har plager fra underlivet.

Ved lokale kreftforandringer i livmorhalsen gjøres ofte et inngrep som kalles «konisering». Det vil si at det fjernes en kremmerhusformet bit med spissen nesten inne i uterinhulen og den runde grunnflaten av kremmerhuset som en sirkel rundt mormunnen/ åpningen i livmorhalsen. Dette fjerner en del muskelvev i livmorhalsen og øker fare for spontanabort og tidlig fødsel senere.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** GND **·** LCCN **·** BNF **·** BNF (data) **·** NKC **·** BNE
 |
Puerto Princesa City (rødt) på øya Palawan
**Puerto Princesa City** er en by på øya Palawan på Filippinene. Byen er også hovedstaden i provinsen Palawan. Ved siste folketelling i 2007 hadde byen nesten 211 000 innbyggere. Puerto Princesa City grenser til kommunene San Vicente en Roxas i nord og Aborlan i sør. Vest for byen finner vi Sør-Kinahavet og Sulusjøen ligger i øst. Det totale arealet av byen er 2 308 km², og byen fra nord til sør ca 106 kilometer lang. Ved byen ligger Puerto Princesa internasjonale lufthavn.

Byen er kjent for sine krokodille-farmer og for sportsdykking.

Puerto Princesa City ble særlig hardt rammet da en tropisk syklon traff byen i november 2013. Store deler av byen ble ødelagt.

Galleri
-------

* Fra strandpromenaden i Puerto Princesa CityFra strandpromenaden i Puerto Princesa City
* Fra sentrum av Puerto Princesa CityFra sentrum av Puerto Princesa City
* Sabang BeachSabang Beach

Eksterne lenker
---------------

* *Artikkelen mangler oppslag i Wikidata*
* National Statistical Coordination Board, Filippinene Arkivert 3. oktober 2008 hos Wayback Machine.
**Opptakt** (av tysk *Auftakt*) i musikk en eller flere ubetonte impulser før første betonte taktslag i et musikkstykke, frase eller motiv.

Begrepet brukes på omtrent samme måte i poesien, dvs. en eller flere trykksvake stavelser før den første trykksterke stavelsen.

I vestlig musikknotasjon er det vanlig at siste takt reduseres med antall taktslag i opptakten. Hensikten er at stykket skal bestå av et antall fullstendige takter, og for det formålet oppfattes opptakten som en del av siste takt. Eksempelvis vil siste takt i et stykke som går i taktarten 4/4 bare ha tre taktslag (3/4) i siste takt dersom stykket starter med opptakt på ett taktslag (1/4).

Eksempel
--------

* I sangen «Happy Birthday To You» faller ordet *Happy* på opptakt og *Birth* i «birthday» på det første taktslaget.

  \relative g' {
    \key g \major \time 3/4
    \partial 8*2 d8 d8
     e4-> d4 g4
     fis2-> d8 d8
    \bar "|"
   }
   \addlyrics {
     Hap -- py birth -- day to you. Hap -- py...
   }
  Lydavspilling støttes ikke av netteleseren din. Du kan laste ned lydfila.

Andre betydninger
-----------------

På norsk brukes *opptakt* ofte om en hending som leder opp til hovedhendingen, f.eks. *opptakten til andre verdenskrig*.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
Støpt knespenne i sølv,stemplet SM for gullsmeden Michael Steen, Tønsberg, (1763-1821). Innkjøpt i Telemark. Høyde 3,7 cm. Foto Anne-Lise Reinsfelt / Norsk Folkemuseum, NF.1921-0523AB.
Skinnbukse fra Numedal i Buskerud med støpt knespenne i messing. Bredde 3 cm. Foto Anne-Lise Reinsfelt / Norsk Folkemuseum, NF.1925-0068AB.
**Knespenner** eller **knespretter** kom i bruk på knebukser i europeisk motedrakt i siste del av 1600-årene, I portrettet av Bjørn Frøysåk med familie, malt i 1699, ser vi storbonden selv med knespenner i buksene. Knespenner var laget i forskjellige metall-legeringer, og de mer velstående kunne ha knespenner i sølv, og knespennene kunne ha støpt eller gravert dekor. Av form kan knespenner minne om skospenner, men de er mindre. Knespennene kunne være feste i en påsydd linning nederst på buksene eller i løse lærremmer som ble spent utenpå.

Bruk av knespenner forsvinner utover på 1800 tallet ved at langbuksene overtar i motebildet i empiretiden. I Østfold går knebuksene av bruk allerede omkring 1800 og i Gudbrandsdalen omkring 1810-20. I perioden 1830 -1860 blir knebuksen avleggs i de fleste norske bygder, men en del eldre menn kunne fortsette med knebukser langt utover på 1800-tallet.

Litteratur
----------

* Berge, Rikard. (1925): *Norskt bondesylv*. Risør. Opptrykk utgitt av Noregs Boklag 1975. ISBN 82 522 0102 4
* Fossberg, Jorunn, (1991): *Draktsølv*. Universitetsforlaget. ISBN 82-00-07340-8

Referanser
----------

1. ↑  Fossberg (1991) s. 80.
2. ↑  Berge (1925), sp. 497.
3. ↑  Berge (1925) sp. 497.

Eksterne lenker
---------------

* Knespenner i DigitaltMuseum
**Conrad Pringle** (født 1937) er en amerikansk danser og koreograf, født og oppvokst i New York, kjent fra sine opphold i Europa og Oslo.

Pringle gjestet Oslo først i august 1955 som medlem av Harlem Modernique Dancers som opptrådte ved Casino Non Stop på Huk. I august 1961 gjestedanset han ved Edderkoppen med Carsten Byhring ledet av Jens Book-Jenssen.
I 1966 etter var han danser og koreograf ved Chat Noir og bidro ved *Club Manhattan* i Frimurerlogen, der det ble danset *Go-go* til Big Chief Jazzband. Samme året var han birolle-innehaver i Afrikaneren, en film av Barthold Halle.

Pringle koreograferte Pål Skjønbergs *Blues for Mr. Charlie* i 1967 ved Det norske teatret.

Referanser
----------

1. ↑  Conrad Pringle Arkivert 27. april 2017 hos Wayback Machine. fra melody.tv

Eksterne lenker
---------------

* (en) Conrad Pringle på Internet Movie Database Rediger på Wikidata

* (en) Conrad Pringle hos The Movie Database Rediger på Wikidata
* Snapez à mes côtés - Conrad Pringel på Youtube.
Kirke i Anau på Bora Bora
**Église protestante ma'ohi** (EPM, tahitisk: *Etaretia porotetani ma'ohi*, EPMa) er et reformert kirkesamfunn i Fransk Polynesia.

Det stammer fra misjonsaktiviteten startet av London Missionary Society i 1797 og overtatt av Société des missions évangéliques de Paris i 1863. Gjennom misjonsselskapet i Paris var kirken knyttet til Den franske reformerte kirke. Kirken ble selvstendig i 1963 med navnet Église évangélique de Polynésie français (EEPF). I 2004 skiftet den navn til Église protestante ma'ohi.

EPM hadde i 2006 i alt 96 menigheter. Den benytter tahitisk som kirkespråk, men har også en fransktalende og en kinesisktalende menighet.

Presteutdannelsen har foregått lokalt gjennom presteseminaret i Papeete, École pastorale d'Hermon, opprettet i 1927, på Fiji og i Europa. EPM deltar i Pacific Theological College på Fiji. Kirken har ordinert kvinnelige prester siden 2003.

Église protestante ma'ohi er medlem av Kirkenes verdensråd og De reformerte kirkers verdenssamfunn. Den deltar i Pacific Conference of Churches og i arbeidet til Communauté d'Églises en mission.

Referanser
----------

1. ↑  «Maohi Protestant Church» Arkivert 24. juni 2013 hos Wayback Machine. Kirkenes verdensråd.
2. ↑  «History and Tradition» Arkivert 12. mars 2012 hos Wayback Machine. Pacific Theological College.
3. ↑  «French Polynesia», Gary D. Bouma, Rodney Ling, Douglas Pratt: *Religious Diversity in Southeast Asia and the Pacific: National Case Studies*, Springer, 2010, s. 143–147.
4. ↑  «French Polynesia», Kirkenes verdensråd.
5. ↑  «WCRC churches» Arkivert 8. august 2012 hos Wayback Machine. World Communion of Reformed Churches.
6. ↑  «Pacific Conference of Churches», Kirkenes verdensråd.
7. ↑  «EPMa - Eglise Protestante Mao'hi» Arkivert 12. september 2011 hos Wayback Machine. Communauté d'Églises en mission.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC
 |
**Antônio Gilberto de Souza Manies** (født 7. mars 1962 i Cordeirópolis i Brasil, død 24. juni 2014 i São Paulo), kjent som **Giba**, var en brasiliansk fotballspiller og fotballtrener.

Giba var på høyden av karrieren i perioden han tilbragte hos Corinthians, som hentet ham fra Guarani i 1989. I sin andre kamp som landslagstrener ga Carlos Alberto Parreira ham hans landslagsdebut i en vennskapskamp mot Tsjekkoslovakia i desember 1991. Giba spilte hele kampen på Brasils høyre back i det som ble hans eneste opptreden i landslagstrøya.

Han ble tvunget til å avslutte karrieren som spiller i 1993, bare tredve år gammel, etter at en kneoperasjon ikke fikk heldig utfall.

Giba ble rammet av amyloidose. Han gikk bort 24. juni 2014, i en alder av 52 år.

Referanser
----------

1. ↑   National-Football-Teams.com spiller ID 19329, www.national-football-teams.com, besøkt 15. juni 2020[Hentet fra Wikidata]

Eksterne lenker
---------------

* (en) Antônio Gilberto Maniaes – national-football-teams.com Rediger på Wikidata

* (en) Antônio Gilberto Maniaes – PlaymakerStats.com Rediger på Wikidata
Hasenheide med utsyn til Şehitlikmoskeen  Foto: Mario Duhanic 
Trümmerfrau-minnesmerket i Hasenheide  Foto: Lienhard Schulz 
**Volkspark Hasenheide** (norsk:*Hasenheide folkepark*) er en 50 hektar stor park i Neukölln mot grensen til Kreuzberg i Berlin. 

Navnet skriver seg fra 1678 da området ble brukt til oppdrett av harer for kurfyrstens harejakt (*Hase*, tysk for hare). På 1800-tallet ble det anlagt ekserserplasser og skytefelt. Friedrich Ludwig Jahn åpnet 19. juni 1811 i parken det første turnstadion i Preussen. Dagens park ble utformet i 1936 av Joseph Pertl. Lange trerekker skal minne om de gamle skytefeltene. I 1951 ble det deponert ruinrester fra bygninger ødelagt under bombingen av Berlin under den andre verdenskrigen, et såkalt Trümmerberg, i en høyde på 69,5 moh. (Trümmer, tysk for *ruin*). Berget går under navnet Rixdorfer Höhe (Rixdorfhøyden) som ligger i kort avstand til den historiske landsbyen Böhmisch-Rixdorf. 

I 1886 duellerte offiseren Armand Léon von Ardenne og dommeren Emil Hartwich etter at Hartwich hadde innledet et forhold til von Ardennes hustru Elisabeth von Plotho. Elisabeth von Plotho var det sannsynlige forbilde for romanfiguren Effi Briest i romanen med samme navn av Theodor Fontane.

Referanser
----------

1. ↑  Internettsiden til Senatsverwaltung für Stadtentwicklung und Umwelt lest 18. august 2013.
2. ↑  *Die echte Effi - Elisabeth von Plotho* i Tagesspiegel.de lest 18. august 2013

Eksterne lenker
---------------

* (en) Volkspark Hasenheide – kategori av bilder, video eller lyd på Commons Rediger på Wikidata

* (en) Volkspark Hasenheide – galleri av bilder, video eller lyd på Commons Rediger på Wikidata

Portal: Tyskland
**Vardetangen** er Norge sitt vestligste fastlandspunkt. Stedet ligger på spissen av Lindåshalvøya i Austrheim kommune, Vestland fylke. 

I 1996 ble det bygget en stor steinvarde på platået som markering i tillegg til en steintavle med inskripsjon som viser lengde- og breddegrad.

Turområde
---------

Fra parkeringsplassen er det opparbeidet turvei på ca. 800 meter frem til platået. Det er også opparbeidet tursti til Årvika friluftsområde. 

I sjøkanten befinner det seg en jettegryte fra siste istid med diameter 60 centimeter og en dybde på 100 centimeter. Ifølge opplysningsskilt på stedet lå isen 1000 meter tykk på den tid over Vardetangen.

Det bygget en åpen dagsturhytte nær varden.

Utsikten fra platået er nordover Fensfjorden til Gulen og østover til Masfjordfjellene.

Bildegalleri
------------

* Steintavlen og steinvardenSteintavlen og steinvarden
* Utsikt ved steintavlenUtsikt ved steintavlen
* DagsturhytteDagsturhytte

Referanser
----------

1. ↑  Konkurranseutkastet kalt *«Sognehytten invaderer Norge»* Bergens Tidende 10. januar 2021

Kilder
------

* Nordhordland Reiselivslag sine nettsider
* NRK Hordaland om Vardetangen

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** GeoNames
 |
**Christopher Robert «Chris» McNeil** (født 20. november 1954 i Pueblo, Colorado, død 5. februar 2011 i Steamboat Springs) var en amerikansk skihopper.

Han ble nasjonal juniormester i 1972, og var på USAs landslag fra 1972 til 1980. Han ble tatt ut til OL i 1976 og 1980, men fikk bare delta i ett renn, i normalbakken i Lake Placid i 1980, der han ble nummer 23. I VM i Lahtis i 1978 ble han nummer 33 i normalbakken og nummer 49 i storbakken (av 55 deltakere i begge rennene). Han var også på USAs lag som ble sist av 10 lag i lagkonkurransen, som var prøvegren.

McNeil deltok i VM i skiflyging i 1977 og 1979. Han ble nummer 40 av 42 deltakere i Vikersund i 1977 og nummer 43 av 47 deltakere i Planica i 1979. Hans beste sammenlagtplassering i den tysk-østerrikske hoppuka var 43.-plass i 1976/77. Hans beste resultat i enkeltrenn i Hoppuka var 40.-plass i Oberstdorf 30. desember 1976.

Etter at han la opp som skihopper, jobbet han som skiinstruktør. Han døde av lungeemboli.

Referanser
----------

Kilder
------

* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Chris McNeill Arkivert 13. desember 2012 hos Wayback Machine. (besøkt 12. februar 2011)
* Steamboat Pilot & Today: Steamboat resident McNeill lived life to fullest (8. februar 2011, besøkt 12. februar 2011)

Eksterne lenker
---------------

* (en) Chris McNeill – Olympics.com Rediger på Wikidata

* (en) Chris McNeill – Olympic.org Rediger på Wikidata

* (en) Chris McNeill – Olympedia Rediger på Wikidata

* (en) Chris McNeill – Sports-Reference (OL-resultater – arkivert) Rediger på Wikidata

* (en) Chris McNeill – FIS (skihopping) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
***Gibel sensatsii*** (originaltittel: *Гибель сенсации*) er en sovjetisk film fra 1935 regissert av Aleksandr Andrijevskij.

Handling
--------

Historien er hovedsakelig sentrert om en ingeniør, Jim Ripple, som finner opp universelle roboter for å hjelpe arbeidere, og kommer selv fra en arbeider-familie. Han har en hypotese om at billig produksjon vil gjøre alle varer så billige, at kapitalismen kan bryte sammen som følge av dette. Men de andre arbeiderne deler ikke hans meninger, og resten av familien anser Ripple som en forræder. En av oppfinnelsen hans er en kondensator med høy kapasitet, som kan drive robotene.

Myndighetene blir også interessert i oppfinnelsen hans, fordi disse robotene også kan brukes som våpen. Ripple blir tildelt en topp-hemmelig fabrikk og statlig finansiering, slik at han kan produsere enda flere roboter. Robotene er aldri autonome eller intelligente, og skal kontrolleres enten over radio eller av lyd - til dette formål bruker Ripple en saksofon. Når han drikker seg full, får han til og med robotene til å danse for ham.

I løpet av en arbeider-streik erstatter administrasjonen ved en fabrikk, alle de vanlige arbeidere med roboter. En arbeider-delegasjon besøker fabrikken kort tid senere for å undersøke om det finnes streikebrytere i området, men de oppdager at det faktisk bare er robotene som arbeider der. En gruppe roboter blir også tatt over av militæret, og kommandert av en offiser som sitter i en stridsvogn. Ripple forsøker å hindre fiendtlighetene og stoppe robotene med en saksofon, men uten hell og blir drept i sammenstøtene.

Skuespillere
------------

* S.M. Vecheslov som ingeniør Jim Ripple.
* V.P. Gardin som Jack Ripple, hans bror.
* M.G. Volgina som Claire Ripple, hans søster.
* A.C. Chekulaeva som Mary, Jacks kone.
* V.A. Orlov som Charly
* S.A. Martinson som Dizior.
* S.A. Minin som Tom.

Referanser
----------

1. ↑  Классические фильмы недели
2. ↑  Гибель сенсации

Eksterne lenker
---------------

* (en) *Gibel sensatsii* på Internet Movie Database Rediger på Wikidata

* (en) *Gibel sensatsii* på AllMovie Rediger på Wikidata

* (nl) *Gibel sensatsii* på MovieMeter Rediger på Wikidata

* (en) *Gibel sensatsii* på Rotten Tomatoes Rediger på Wikidata
Merlin-titanium
Extralight krankområde med inngravering på begge sider av krankhuset.
**Merlin Metalworks Inc.**[1] er en produsent av sykler, som spesialiserer seg på skreddersydde rammer i titan.

Historie
--------

Selskapet ble etablert av Gwyn Jones, Gary Helfrich, og Mike Augspurger i Cambridge,  Massachusetts i 1986[2] som det første selskapet for produksjon av sykkelrammer og konkurranserullestoler i titan.[3]

Selskapet benyttet unike produksjonsmetoder, deriblant en spesiell form for sveising som resulterte i en mer estetisk skjøt.[4]

Den første rammen Merlin produserte var en terrengsykkel for den regjerende amerikanske mester Joe Murray.[2] I det følgende året begynte selskapet samarbeid med Tom Kellogg, som hjalp til med utvikling av den første landeveisrammen i 3/2.5 titan[2].

Etterhvert laget selskapet en rullestol for Bob Hall, som ble den første person til å delta i Boston Maraton med rullestol.[3]

Et år etter etableringen forlot Augspurger Merlin og startet One-Off Titanium i Florence Massachusetts, et selskap som spesialiserte seg i eksperimentelle og skreddersydde deler for sykler.[3]

I 1990 begynte landeveislaget Subaru-Montgomery, med ryttere som Lance Armstrong, Steve Hegg, og Ken Carpenter, et samarbeid med Merlin som skulle vare tre år[2]. Greg LeMond benyttet også rammen for sitt «Z cycling team» i 1992.[2].

I 1994 introduserte Merlin den første cruiser-sykkel kalt *Newsboy*. Den ble re-introdusert i 2002 med demping foran og skivebremser.[2]

I 1995 vant Rob Kish sitt tredje *Race Across America* på en Merlin Extralight ramme.[2]

Oppkjøp
-------

Selskapet Saucony kjøpte Merlin in 1998.[5] Mange ansatte, deriblant Rob Vandermark, forlot Merlin og etablerte Seven Cycles. Gwyn Jones var den eneste av de opprinnelige gründerne som ble ved selskapet. As a result of Saucony's ownership, sales of Merlin frame declined, as stocks were left piling high.[4]

Merlin Metalworks ble solgt til American Bicycle Group i 2000 som flyttet selskapet til Chattanooga Tennessee[2]. The American Bicycle Group eier idag Merlin, Litespeed, Quintana Roo og komponentprodusenten Real Designs.

Referanser
----------

1. ↑  Merlin Metalworks Inc. Product Reviews
2. 1 2 3 4 5 6 7 8  Merlin Arkivert 7. juni 2008 hos Wayback Machine.
3. 1 2 3  Inventor of the Week: Archive
4. 1 2  Merlin Metalworks@Everything2.com
5. ↑  Hyde Announces Asset Purchase of Merlin Metalworks | Business Wire | Find Articles at BNET

Eksterne lenker
---------------

* Merlin Bicycles
**Vardenes skole** er en barneskole i Stavanger som tilhører bydel Tasta. Vardenes skole har i skoleåret 2015/2016 291 elever og 39 ansatte i skole og SFO. Rektor ved Vardenes skole er Kirsti Birkevold. Vardenes skole er en av 27 barneskoler i Stavanger kommune.

Historie
--------

Vardenes skole ble byget i 1975 på en tomt som tidligere har tilhørt familien Kommedal, det var på den tiden en gård. På området finnes det rester av gamle steingjerder og det gamle kastansjetreet som enda står fra den tiden. Vardenes skole har utsikt mot Byfjorden, Hundvåg, Grødem, Bokn, Karmøy, Bru, Lineholmene, Sokn, Mosterøy, Åmøy, Rennesøy og Strandalandet. En fyrlykt er sentral i skolens logo, og en ekte fyrlykt står utenfor skolen. Fyrlykten var en gave fra Kystverket og er maken den som står på Vardenes.

Rehabilitering
--------------

Vardenes skole gikk gjennom en fullstendig renovering i årene 2008-2010 til en total kostnad av 115 millioner kroner. Da ble det installert en varmepumpe som henter varme til oppvarming fra fjellgrunnen 100 meter under parkeringsplassen. I tillegg ble skolebyggene omfattende oppgradert med vannbåren varme i alle rom, kraftig isolasjon av gulv, vegger og tak, effektivt ventilasjonsanlegg og moderne varme-/ventilasjons- og lysreguleringsautomatikk ved hjelp av IT og avanserte sensorer.

Musikkaula
----------

De fleste fredager i løp av skoleåret samles elever og ansatte til sangsamling eller fellessamlinger i skolens musikkaula. Når trinnene har ansvar for fellessamlingene er også foreldrene til de ansvarlige elevene velkommen til samlingene.

Referanser
----------

1. 1 2 3 4  «Vardenes skole - Historie». Besøkt 23.02.2016.
2. ↑  «Stavanger kommune - Skole og utdanning». Arkivert fra originalen 3. mars 2016. Besøkt 23.02.2016.

Eksterne lenker
---------------

* Skolens nettside
* Skole og utdanning Stavanger kommune
**Lykkelige barn - nettverket for foreldre med evnerike barn** er nettverk for barn med stort læringspotensial og deres familier. Foreningen ble dannet i 2007. 

Foreningen ønsker å være opinionsbærere i debatten om at også de med sterke teoretiske evner skal få mulighet til å trives på sin «hjemmearena» skolen, like mye som for eksempel talenter innen fotball skal få trives og vokse på sin arena. Mange barn med svært gode teoretiske forutsetninger havner på sidelinja både faglig og sosialt i den norske skolen,[] primært fordi skolen i dag ikke har kompetanse om evnerike barns særskilte behov.[]

Fagfeltet *Gifted education* er stort internasjonalt. Norge er et av svært få europeiske land der det mangler et omforent fagbegrep om denne gruppen barn og offisielle retningslinjer og veiledninger i skolene om dem. Heller ikke universitets- og høyskolesektoren i Norge tilbyr etter- eller videreutdanning om tematikken for ansatte i skoler og barnehager.

Formål
------

et nettverk for evnerike barn og deres foresatte for å 

* gi barna et nettverk av likesinnede
* gi foresatte et nettverk for å dele erfaringer og utveksle kunnskap
* være en sosial støttepilar for medlemmene
* være et politisk utadrettet organ mot myndighetene.
* støtte medlemmene i forhold til institusjoner og myndigheter i spørsmål om høyt begavede barn.

Foreningens filosofi er at alle barn har rett til å være lykkelige. Foreningen skal arbeide for at evnerike barn utvikler sin selvfølelse og sine evner best mulig.

Det arrangeres regelmessig ulike treff for foreldre og barn rundt om i landet. Hver sommer arrangeres en sommerleir for medlemsfamiliene.

Medlemskap i Lykkelige Barn er åpent for foreldre til evnerike barn mellom 3 og 18 år. Medlemskap krever ingen testing, men man gjennomfører en samtale med foreningens foreldrekontakter.

Kunnskapsformidling
-------------------

For å bidra til å spre kunnskap arrangerer foreningen foredrag og ulike arrangementer, både rettet mot egne medlemmer og mot interesserte i og utenfor skolen. Flere og flere skoler tar også kontakt for å få informasjon, og foreningen holder ofte foredrag på skoler. 

Den første konferansen om evnerike barn i Norge ble arrangert av Lykkelige barn i Holmestrand i 2009, og den andre konferansen om evnerike barn i norsk skole: "Evnerike barn. Gjenkjenne, ivareta, anerkjenne" ble arrangert i Oslo i oktober 2013. Foreningen har også bidratt med foredrag på Østlandsk lærerstevne både i 2012, 2013 og 2014, med svært gode tilbakemeldinger.

Referanser
----------

1. ↑  Eurydice, 2006

Eksterne lenker
---------------

* Offisielt nettsted Rediger på Wikidata
* Offisiell Twitterkonto #evnerik
* Udir: Elever med stort læringspotensial
* Eurydice (2006): Specific educational measures to promote all forms of giftedness at school in Europe
**Christopher Sean Lowe** (født 4. oktober 1959 i Blackpool, Lancashire, England) er en britisk musiker, komponist, produsent og DJ som sammen med Neil Tennant, utgjør duoen Pet Shop Boys.

Han er vokst opp i Blackpool og spilte trombone da han gikk på skolen i et danseband som het *One Under The Eight* som spilte kjente slagere som «Hello Dolly», «La Bamba» og «Moon River». Bestefaren hadde også vært trombonist. Lowe ble etterhvert en dyktig pianist og spilte keyboard i den progressiv rocke-gruppa Stallion.

Lowe studerte arkitektur ved Universitetet i Liverpool from 1978. Mens han hadde en praksisplass i London i 1981 designet han en trapp for industriparken i Milton Keynes. Samtidig traff han Neil Tennant i en hi-fi butikk på Kings Road i London.

Lowe er notorisk mediesky og opptrer svært sjelden i offentlige sammenhenger.[]

Referanser
----------

1. ↑   Discogs, Discogs artist-ID 64532, besøkt 9. oktober 2017[Hentet fra Wikidata]

Eksterne lenker
---------------

* (en) Chris Lowe – kategori av bilder, video eller lyd på Commons Rediger på Wikidata
* (en) Chris Lowe på Internet Movie Database Rediger på Wikidata

* (da) Chris Lowe på Filmdatabasen Rediger på Wikidata

* (en) Chris Lowe hos The Movie Database Rediger på Wikidata
* (en) Chris Lowe på Discogs Rediger på Wikidata

* (en) Chris Lowe på MusicBrainz Rediger på Wikidata

* (en) Chris Lowe på Songkick Rediger på Wikidata

* (en) Chris Lowe på AllMusic Rediger på Wikidata
* Official Pet Shop Boys Site

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs **·** AllMusic
 |
Varde kaserne
**Varde kaserne** ligger på Hjertingvej 127 i Varde og Danske Artilleriregiment er garnisonert her.

Bygningsarbeidene ble iverksatt omkring starten av 1952. 4. Feltartilleriregiment rykket inn på kasernen 23. oktober 1953 og overtok de bygninger som på det tidspunkt var ferdige. Først den 6. august 1956 kunne den ferdige kaserne dog innvies og den endelige pris for konstruksjonen av kasernen beløp seg til 14 850 000 kroner. Kasernen bevirket at der skulle laves mange nye boliger i Varde, hvor mange boliger var forbeholdt militært personell. Det skjedde for eksempel på Stationsparken og blokkene på Ringkøbingvej. I umiddelbar nærhet av kasernen finnes en holdeplass som blir betjent av Arriva på strekningen mellom Esbjerg og Skjern.

Innenfor hovedinngangen til kasernen finnes det en minnelund for de artillerister som i dansk tjeneste har mistet livet siden 9. april 1945.

I starten av 1970-årene ble Hærens Ildstøtteskole opprettet, og fikk plass på Varde kaserne.

Dronetypen Tårnfalk var i sin tid også utstasjonert på Varde kaserne. Systemet viste seg å være et feilkjøp og ble etterfølgende solgt til Royal Canadian Air Force hvor det ble utfaset i 2009.

I 2013 ble det i forbindelse med Forsvarsforliget 2013–2017 besluttet å nedlegge Sønderborg kaserne og flytte Hærens Sergentskole til Varde kaserne.

Referanser
----------

1. ↑  «Forsvaret.dk: Politisk aftale om kaserner». Arkivert fra originalen 10. september 2014. Besøkt 17. august 2013.

Eksterne lenker
---------------

* Varde Kasernes historie[*død lenke*]
**Aaron Cohen** (født 28. februar 1976) var medlem av en tidligere israelsk spesialstyrke, konsulent når det gjelder antiterror basert i California, og administrerende direktør for sikkerhetfirmaet IMS Security. 

Cohen ble født i Montréal, Canada, og ble utdannet ved Beverly Hills High School og Robert Land Academy i Ontario, Canada. Etter videregående skole forlot Cohen Los Angeles til fordel for Israel, derhan arbeidet på en kibbutz før han vervet seg til Israel Defense Forces. På midten av 1990-tallet, ble han medlem av en hemmelighetsfull undercover-enhet som drev overvåkning av mulige terrormistenkte i de israelsk-okkuperte områdene av Vestbredden, ofte mens de var utkledd som palestinske arabere. 

Etter hans tre-års militære tjeneste de israelske styrkene returnerte Cohen til Los Angeles der han lanserte IMS Security Consultants, Inc. en ledende VIP-beskyttende tjeneste i Hollywood, som har gjort sikringsarbeidet for flere kjente skuespillere fra Hollywood, rockestjerner og myndighetspersoner. Aaron Cohen's har publisert boken *Brotherhood av Warriors: Behind Enemy Lines*. Han er stesønn av amerikanske filmskaperen Abby Mann.

Eksterne lenker
---------------

* (en) Aaron Cohen på Internet Movie Database Rediger på Wikidata

* (en) Aaron Cohen hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** NKC **·** ICCU
 |
**Merna Kennedy** (født 7. september 1908 i Kankakee, Illinois, død 20. desember 1944 i Los Angeles, California) var en amerikansk skuespillerinne som hadde en kort karriere i noen av de siste stumfilmene som ble lagd.

Kennedy (født som Maude Kahler) var mest kjent for hennes rolle mot Charlie Chaplin i stumfilmen *The Circus* (1928). Kennedy ble gjort oppmerksom på Chaplin av hennes venninne Lita Grey, som ble Chaplin sin andre kone i 1924. Ryktene skulle ha det til at Chaplin og Kennedy hadde en affære under filmingen av The Circus. Lita Grey brukte disse ryktene som bevis på utroskap fra hans side under skilsmissen i 1927. Hun hadde enkelte roller i noen av de første filmene med lyd men trakk seg fra yrket som skuespiller i 1934, da hun giftet seg med koreograf og regissør Busby Berkeley. Deres ekteskap endte i en skilsmisse et år senere og Kennedy døde av et hjerteinfarkt i 1944, i en alder av 36 år.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Find a Grave, Find a Grave 8710611, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6g30hnx, besøkt 9. oktober 2017[Hentet fra Wikidata]

Eksterne lenker
---------------

* (en) Merna Kennedy på Internet Movie Database Rediger på Wikidata

* (sv) Merna Kennedy i Svensk Filmdatabas Rediger på Wikidata

* (da) Merna Kennedy på Filmdatabasen Rediger på Wikidata

* (fr) Merna Kennedy på Allociné Rediger på Wikidata

* (en) Merna Kennedy på AllMovie Rediger på Wikidata

* (en) Merna Kennedy hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE
 |
**Geng Jingzhong** (kinesisk: 耿精忠; pinyin: **Gěng Jīngzhōng**; Wade–Giles: *Keng Ching-chung*; født 1644, død 1682) var en mektig militær kommandant under det tidlige Qing-dynastiet. 

Han arvet tittelen «konge/fyrste av Jingnan» (靖南王) fra faren Geng Jimao, som i sin tur hadde arvet det fra Geng Jingzhongs bestefar Geng Zhongming. Han satt i praksis som så å si uavhengig, suveren hersker over Fujian, og gikk i 1674 sammen med to andre mektige menn til de tre føydalherrers opprør mot det mandsjuiske Qing-dynastiet. De to andre var Wu Sangui og Shang Zhixin, og de regjerte også over hvert sitt enormne område i det sørlige Kina. 

Qing-hærene klarte etterhvert å slå ned Gengs opprørere, og de overgav seg til Kangxi-keiseren. Qing-styret brukte da Gengs styrker til å kjempe mot de to andre føydalherrene. 

Kort etter Qings endelige seier i 1681, sørget Kangxi-keiseren for å henrette Geng for forræderi ved de tusen kutts død.

Referanser
----------

1. ↑   The Search for Modern China, First Edition, side(r) 50, kapittel 3[Hentet fra Wikidata]
2. ↑   China Biographical Database[Hentet fra Wikidata]

Litteratur
----------

* David Andrew Graff; Robin Higham (2012). A Military History of China. University Press of Kentucky. pp. 120–. ISBN 0-8131-3584-2.

  



|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
Utsikt mot Rotstein, Hengstberg og Georgenberg
**Rotstein** er et fjellmassiv i Landkreis Görlitz som er oppkalt etter sitt høyeste fjell. Det er det eldste naturreservatet i Fristaten Sachsen.

Rotstein befinner seg øst for byen Löbau og er omgitt av kommunene og distriktene Bischdorf, Dolgowitz, Sohland am Rotstein, Zoblitz og Rosenhain. Nord for fjellmassivet går Bundesstraße 6 og banestrekningen Dresden–Görlitz mellom Löbau og Reichenbach. Langs fjellkammen går den tidligere grensen mellom Niederschlesischer Oberlausitzkreis og Landkreis Löbau-Zittau.

Den mest markante toppen i massivet er den 455 meter høye *Rotstein*. Nest høyeste fjell er det 421 meter høye *Hengstberg*, som opptar hele den midterste og østlige delen av massivet. Bak dette ligger *Georgenberg*, sett fra luften som en hestesko.

På den sørøstlige spissen av *Rotstein* ligger det et senslavisk eller tidlig tysk festningsanlegg. I slutten av oktober 2000 ble et nytt utsiktstårn innviet. Tårnet er 21 meter høyt og har 101 trappetrinn.

Rotstein naturreservat ble opprettet i 1912. Med sine omkring 530, ofte sjeldne plantearter, er det det mest artsrike fjellet i Oberlausitz. Blant artene kan nevnes blåveis, laurbærtre, omphalodes scorpioides, vanlig edelgran, primula eliator, kranslilje, barlind, gladiolus imbricatus L og arum

|  |  |
| --- | --- |
| Oppslagsverk/autoritetsdata | GeoNames
 |
Må ikke forveksles med Yeomen Warders.

Yeomen of the Guard under en seremoni på Windsor Castle.   Philip Allfrey (2006)
**The Queen's Body Guard of the Yeomen of the Guard** er den britiske monarkens seremonielle livgarde. Den ble opprettet av Henrik VII i 1485 under slaget ved Bosworth Field, og bærer fortsatt uniformer fra tudortiden i rødt og gull. Det er 73 medlemmer av garden, som alle er pensjonerte soldater fra Storbritannias forsvar. Kommandanten for garden, *Captain of the Queen's Bodyguard of the Yeomen of the Guard*, er politisk utnevnt, og er alltid identisk med regjeringens Deputy Chief Whip i House of Lords. 

Yeomen of the Guard har kun en seremoniell rolle. De følger monarken under den årlige skjærtorsdagsseremonien, investiturer, hageselskapene på Buckingham Palace på sommeren og andre tilstelninger. De undersøker også kjelleren under Palace of Westminster før åpningen av Parlamentet, en tradisjon som går tilbake til kruttkomplottet i 1605 da krutt ble forsøkt antent i kjelleren. Den seremonielle undersøkelsen følges av en reell sikkerhetskontroll utført av Metropolitan Police Service. 

I det 18. århundre var det omkring førti yeomen på vakt på dagtid, og tyve på natten. I 1813 ble antallet kuttet ned, og siden 1837 har de kun blitt innkalt ved behov, alltid med omkring tre ukers forvarsel. De er aktive omkring tretti ganger i året, hvilket betyr at hvert medlem er i tjeneste seks til åtte dager hvert år. 

Alle medlemmer av garden er mellom 42 og 55 år gamle når de innlemmes. Snittalderen for aktive medlemmer ligger på rundt 60 år. De må ha sersjants grad eller høyere, men kan ikke være offiserer. De må også ha minst femten års tjeneste i forsvaret bak seg. Når de fyller 70 blir de supernumerære (eg. «overtallige»), hvilket betyr at de fortsatt står i rullene og får halv lønn, men ikke innkalles. Det blir omkring fire plasser ledige i året, som fylles av monarken på Lord Chamberlains anbefaling. Medlemmene er unntatt fra jurytjeneste, får gratis reise med jernbanen og kost og losji i forbindelse med tjenesteoppdrag. 

Yeomen of the Guard blandes ofte sammen med Yeoman Warders i Tower of London, som er en egen styrke med lignende uniformer.

Krigstjeneste
-------------

I tidligere tider deltok Yeomen of the Guard i krigstjeneste, som livgarde for monarken. Slagene styrken har deltatt i er:

* Stoke (1487)
* Boulogne (1492)
* Deptford Bridge/Blackheath (1497)
* Tournai (1514)
* Boulogne (1544)
* Boyne (1690)
* Dettingen (1743)

Slaget ved Tournai og beleiringen av Boulogne er påført korpsets fane.

Eksterne lenker
---------------

* (en) Yeomen of the Guard – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Geneviève Simard** (født 5. november 1980 i Montréal, Québec) er en kanadisk alpinist.

Hun vakte oppsikt i desember 2001, da hun som sist startende (startnummer 63) i super-G-rennet i Lake Louise kom på 11.-plass. Noen uker senere oppnådde hun nok et sterkt resultat, denne gang i storslalåm i Berchtesgaden, fra startnummer 46 en overraskende tredjeplass. Under OL 2002 i Salt Lake City kom hun på 7.-plass i kombinasjonsøvelsen.

Sesongen 2002/03 gikk ikke like bra som den foregående, det beste resultatet var en sjetteplass i super-G-rennet i Lake Louise og en niendeplass i storslalåm i Maribor. Hun ble nesten den tredje kvinnelige kanadiske alpinisten, ved siden av Mélanie Turgeon og Allison Forsyth, som tok medalje under VM i St. Moritz. Hun måtte imidlertid ta til takke med fjerdeplassen i super-G-rennet.

Hun overrasket igjen i januar 2004 i Cortina d'Ampezzo, der hun oppnådde sin eneste verdenscupseier. Bare 24 timer var hun på vei til å kopiere denne bedriften, men falt mens hun ledet. Vinteren 2004/05 etablerte hun seg for alvor i verdenseliten i storslalåm takke være fire topp-10-plasseringer. Under VM 2005 i Santa Caterina kom hun på åttendeplass i storslalåm. I sesongene 2005 og 2006 kom hun på femteplass i disiplincupen i storslalåm. Hun stod over sesongen 2007/08 på grunn av skader.

Pallplasseringer i verdenscupen
-------------------------------

| Dato | Sted | Disiplin | Plassering |
| --- | --- | --- | --- |
| 19. januar 2002 | Tysklands flagg Berchtesgaden | Storslalåm | 3 |
| 14. januar 2004 | Italias flagg Cortina d'Ampezzo | Super-G | 1 |
| 8. januar 2005 | Italias flagg Santa Caterina | Storslalåm | 2 |
| 29. januar 2006 | Italias flagg Cortina d'Ampezzo | Storslalåm | 2 |
| 18. mars 2006 | Sveriges flagg Åre | Storslalåm | 2 |

Referanser
----------

Eksterne lenker
---------------

* (en) Geneviève Simard – Olympics.com Rediger på Wikidata

* (en) Geneviève Simard – Olympic.org Rediger på Wikidata

* (en) Geneviève Simard – Olympedia Rediger på Wikidata

* (en) Geneviève Simard – Sports-Reference (OL-resultater – arkivert) Rediger på Wikidata

* (en) Geneviève Simard – Canadian Olympic Committee Rediger på Wikidata

* (en) Geneviève Simard – FIS (alpint) Rediger på Wikidata

* (en) Geneviève Simard – ski-db.com Rediger på Wikidata
* Geneviève Simards hjemmeside